**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2024. október 21.-i rendes ülésére**

**Tárgya: Budapest, II. kerület Retek utca 24. sz. ingatlan előtt koncentrált rakodóhely biztosítása a Budapest Közút Zrt. részére**

**Készítette**:

…………………………

Kádárné Radványi Judit

vezető-főtanácsos

közútkezelői ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 13/1992. (VII.01.) önkormányzati rendelet 11.sz. melléklet 5.1.1. pont értelmében, a Településüzemeltetési, Környezetvédelmi és Közbiztonsági Bizottság (rövidítve: TKKB, átruházott hatáskörben dönt:

1. 1. a közterületi közművezetékekkel, bekötésekkel és közterületi útépítésekkel kapcsolatos tulajdonosi hozzájárulásokról

Fentiek alapján kérem a Tisztelt Bizottságot, az alábbi ügyekben hozza meg határozatát.

**Ügyiratszám: XII / 538 /2024**

**Tárgya: Budapest, II. kerület Retek utca 24. sz. ingatlan előtt koncentrált rakodóhely biztosítása a Budapest Közút Zrt. részére**

A BKK Zrt. megkereste a Budapest Közút Zrt. Forgalomtechnikai Kezelői Főosztályát, koncentrált rakodóhely biztosítása érdekében. A 0206-Fény utcai piac megnevezésű MOL Bubi gyűjtőállomás nagy forgalma miatt indokolt a rendszeres kiszállás, de az utcában nehéz parkolni, megállni. A koncentrált rakodóhely üzemeltetését a Budapest Közút fogja végezni. A Teherforgalmi Osztály, valamint a Forgalomtechnikai Kezelői Főosztály hozzájárulását adta a Forgalomtechnikai tervre, és Önkormányzatunk illetékes bizottságának és testületének véleményét kérik az önkormányzati tulajdonú Retek utca tekintetében.

**Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.1.1. pontban átruházotthatáskörében eljárva úgy dönt, hogy

a **Budapesti, kerékpáros közlekedési rendszer 0206 – Retek utca, Koncentrált rakodási terület kijelölése**, **Forgalomtechnikai helyszínrajz** (BKK Budapesti Közlekedési Központ Zrt. tervező: Sipos-Timkó Gábor KÉ-K 01-13610, Dátum: 2024. július hó) szerint a II. Kerületi Önkormányzat tulajdonában lévő közterület (13146/2 hrsz.) vonatkozásában, a beadványt

***támogatja / nem támogatja***

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2024. október 30.

Budapest, 2024. október 14.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető