….. számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

**Tárgy:** 1022 Budapest, Árvácska u 7. szám (hrsz.:12686/3) alatti társasház HAVARIA keretből történő vissza nem térítendő támogatás igénylése a társasház élet-és balesetveszélyes gázhálózata felújítása céljából.

**Előterjesztő:** ……………………………………………….

**Trummer Tamás**

főépítész, igazgató

**Készítette**:

………………………………………………..

**Borsos András**

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

1022 Budapest, Árvácska u 7. szám (hrsz.:12686/3) alatti 9 lakásos társasház közös képviselője Hamilton-Meikle Zsófia (Hamilton Kft.) a társasház élet- és balesetveszélyes **gázvezetékeinek felújítása** céljából a HAVARIA keretből vissza nem térítendő támogatást kért. A közös képviselő 2024. június 18. napján benyújtotta a Havária pályázatra kérelmét. A benyújtott pályázat hiányossága miatt, pályázó hiánypótlási felhívást kapott 2024. július 3. napján, melyben a hiányok pótlására a benyújtási határidő 2024. július 24. napjában lett meghatározva.

A beérkezett kérelmet alátámasztják az alábbiak:

1. pályázati adatalap, mely alapján a tervezett felújítási költség **4.516.298 Ft és 903.260 Ft összegben** vissza nem térítendő támogatást kér. Az adatlaphoz a pályázó nyilatkozatot is csatolták.

(1sz. melléklet; 1 oldal)

1. Az **MVM Főgáz Földgázhálózati Kft.** 2024. május 23. napján kelt **Szivárgás Vizsgálati Jegyzőkönyv**e szerint a gázcsatlakozó tömörtelen / nem felel meg. A szerelői jelentés alapján a társasháznál elzárták a gázszolgáltatást.

(2. sz. melléklet; 2 oldal)

1. A közös képviselő 2024. június 18. napján az élet- és balesetveszélyessé vált gázvezeték felújításához vissza nem térítendő támogatás érdekében pályázati dokumentációt nyújtott be, melyhez csatolta többek között a **GABA GÁZ Kft.** részletes és tételes **árajánlatát** a gázvezeték felújításáról.

Az árajánlat végösszege: **4.056.170 Ft**

Az árajánlatban megállapítja, hogy ez az összeg nem tartalmazza **az MVM költségét, ami várhatóan 460.128 Ft**

**Felújítási költség összesen: 4.516.298 Ft**

(3. sz. melléklet; 4 oldal)

4. A pályázat tartalmazza a 2024. június 4. napjánmegtartott **közgyűlés jegyzőkönyvét**, ami rögzíti, hogy a tulajdonosok 2., 3., 4. számú határozatukban döntöttek a gázvezeték felújításáról, a munkát elvégző kivitelezőről, a gázvezetékcsere forrásáról, a Havária pályázati támogatás igénybevételéről, a pályázat benyújtására illetve az Önkormányzattal a szerződés megkötésére meghatalmazott személyről.

(4. sz. melléklet; 2 oldal)

A munkát a kivitelező a pályázati adatlap alapján 2024. június 25. és július 5. között végezte el. **A pályázat teljes, támogatásra javasolt.**

*Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

A Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt, hogy a **HAVARIA Keretből** támogatja a **1022 Budapest, Árvácska u 7.** szám (hrsz.:12686/3) alatti társasház élet- és balesetveszélyes **gázvezetékeinek felújítási munkáit.**

A Társasháznak vissza nem térítendő támogatásként a tervezett **4.516.298 Ft** összköltség **legfeljebb 20 %-át, a keretösszeg erejéig 903.260 Ft összegben** biztosítja.

A felújítási munkálatokat a Társasház a kérelem beérkezésének napjától **(2024. június 18. napjától)** saját felelősségére megkezdhette, de a vissza nem térítendő támogatás csak a 11/2023. (III.31.) önkormányzati rendeletben foglalt feltételekkel megkötött megállapodást követően veheti igénybe.

**Felelős**: Polgármester

**Határidő**: 2024. november 20.

Budapest, 2024. október \_\_.

**Trummer Tamás**

főépítész, igazgató