**9.** számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

**Tárgy: 1027 Budapest, Fő utca 62-64.** szám (hrsz.: 13871/4) alatti társasház **HAVARIA keret**ből történő vissza nem térítendő támogatás igénylése a társasház lépcsőházának festése felújítása céljából.

**Előterjesztő:** ………………………………….

**Trummer Tamás**

főépítész, igazgató

**Készítette**:

…………………………………

**Borsos András**

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

A **1027 Budapest, Fő utca 62-64.** szám (hrsz.: 13871/4) alatti 19 lakásos társasház közös képviselője, a társasház **lépcsőházi festés felújítása** céljából a HAVARIA keretből vissza nem térítendő támogatást kért.

A közös képviselő 2023. július 30-án HAVARIA keretre pályázati dokumentációt nyújtott be. A pályázati dokumentációt áttanulmányozva megállapítottuk, hogy a pályázat tárgya - **lépcsőházi festés felújítása –** nem felel meg a társasházak felújításának pénzügyi támogatásáról szóló **11 /2023. (III.31.)** önkormányzati rendelet 1. melléklete: Az „*Általános társasház felújítási /Élet- és balesetveszély elhárítási támogatás – 2024 Pályázati Felhívás*”-ban foglaltaknak.

A pályázati felhívás szerint:

*„Élet- és balesetveszély elhárítása esetén a következő felújítási munkák támogathatók:*

* *statikailag állagromlott tartószerkezetek (alapok, főfalak, födémek, függőfolyosók, erkélyek fedélszék stb.) / támfal felújítása;*
* *közös tulajdonban lévő kémény felújítás/szabványosítás, kéményseprő járda cseréjével;*
* *gáz- és villamoshálózati probléma / energiaszolgáltatásból való hatósági felszólítás, illetve kizárás esetén szükséges munkák.”*

A felsoroltak alapján a lépcsőházi festés felújítása HAVÁRIA keretben nem támogatható.

**A 1027 Budapest, Fő utca 62-64. szám (hrsz.:13871/4) alatti pályázat tárgya nem tartozik a pályázati felhívásban meghatározott élet- és balesetveszély elhárítása esetén támogatható munkák körébe, ezért támogatásra nem javasolható.**

*Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

**A 1027 Budapest, Fő utca 62-64. szám (hrsz.: 13871/4) alatti társasház pályázatának tárgya nem felel meg a pályázati felhívásnak, ezért a Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt, hogy a HAVARIA keretből nem támogatja a társasház** **lépcsőházi festés felújítása munkáit.**

**Felelős**: Polgármester

**Határidő**: 2024. november 20.

Budapest, 2024. október \_\_.

**Trummer Tamás**

főépítész, igazgató