… számú napirend

**ELŐTERJESZTÉS**

## Budapest Főváros II. Kerületi Önkormányzat

**Településüzemeltetési, Környezetvédelmi és Közbiztonsági Bizottság**

**2024. október 21-ai ülésére**

Tárgy: A KÉSZ — 419/2021.(VII.15.) Korm.r. szerinti rövid eljárásban történő — módosításhoz környezeti vizsgálat szükségességének véleményezése

**Előterjesztő:** …………………………….

Trummer Tamás

főépítész

**Készítette:** ……………………………

Erdei Gyula

osztályvezető

……………………………

Sulán Gabriella

településrendezési referens

A napirend tárgyalása zárt ülést nem igényel.

**Tisztelt Bizottság!**

Az *épített környezet alakításáról és védelméről* szóló 1997. évi LXXVIII. törvény (a továbbiakban: ÉTV) 6. § (1) bekezdése alapján a települési önkormányzat építésügyi feladata a településrendezési feladatkör ellátása, melyet a helyi építési szabályzat, valamint a településrendezési tervek elkészíttetésével-módosításával, elfogadásával lát el.

Budapest Főváros II. kerületi Önkormányzat Képviselő-testülete, az 55/2024. (VIII.27.) számú határozatában döntött a magasabb szintű jogszabállyal való összhang megteremtése érdekében, a 28/2019. (XI. 27.) rendelettel elfogadott II. kerületi építési szabályzat (a továbbiakban: KÉSZ) módosítási eljárás megindításáról, és az ehhez szükségszerűen kapcsolódó folyamatok lefolytatásáról.

A KÉSZ a legnagyobb beépítési mértéken túl meghatározza az építési telken létesíthető „egy épület” maximális méretét is egyes építési övezetekben. Az erre vonatkozó hatályos KÉSZ előírás szóhasználata nincs teljesen összhangban az OTÉK fogalmi rendszerével, különösen a „telek beépített területe” fogalommal és az építéshatóság jogalkalmazási gyakorlatával, mely egy épületnek tekinti a terepszint felett több épülettömegben megjelenő, de terepszint alatt (akár) közös teremgarázzsal összekötött épületegyüttest is.

Az eredeti jogalkotói szándék érvényre juttatásához és a magasabb szintű jogszabállyal való összhang megteremtéséhez a KÉSZ módosítása szükséges.

**Előzmények:**

* A képviselő-testület az 55/2024. (VIII.27.) határozatával hozzájárult a KÉSZ módosítási eljárás megindításához.
* A képviselő-testület az 56/2024. (VIII.27.) határozatával elfogadta a KÉSZ módosítást megalapozó vizsgálatának és alátámasztó javaslatának tartalmát részletező „Feljegyzést”.

Az *egyes tervek, illetve programok környezeti vizsgálatáról* szóló 2/2005.(I.11.) Korm.rendelet   
(a továbbiakban: *Rendelet.*) 1. § (3) bekezdésének megfelelően a település egy részére készülő szabályozási tervnél és helyi építési szabályzatnál eseti döntés alapján kell meghatározni a környezeti vizsgálat szükségességét, tehát esetünkben a várható környezeti hatás jelentőségének meghatározása alapján kell eldönteni a kérdést. Az Épített Környezetért Felelős Igazgatóság fentiek alapján megkérte a *Rendelet.* szerinti környezet védelméért felelős közigazgatási szervek nyilatkozatait arról, hogy   
a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. A megkereső levél az előterjesztés 1. mellékletét képezi.

A 2024. szeptember 5-én megküldött nyilatkozat kérésére adott válaszok befogadását 2024. szeptember 20-án zártuk le. A tizenegy megkeresett környezet védelméért felelős közigazgatási szerv közül kilenc tett nyilatkozatot, melyek alapján az állapítható meg, hogy nem szükséges a környezeti vizsgálat lefolytatása. A környezet védelméért felelős közigazgatási szervek véleményét összesítő táblázatba rendszerezve az előterjesztés 2. melléklete tartalmazza.

**Fentiek alapján megállapítható, hogy a környezet védelméért felelős közigazgatási szervek megkeresése során nem maradt fent olyan vélemény, amely alapján a környezeti vizsgálat elkészítése szükséges.**

**Fentiekre tekintettel, kérem Tisztelt Bizottságot alakítsa ki a véleményét a környezeti értékelés szükségességről az előterjesztés Határozati javaslata szerint.**

**Határozati javaslat**

**A Bizottság** - a Budapest Főváros II. Kerületi Önkormányzat Képviselő-testületének önkormányzati rendelete, az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelete Településüzemeltetési, Környezetvédelmi és Közbiztonsági Bizottságra vonatkozó 11. melléklet 4.4.11. pontjában biztosított hatáskörében eljárva - **kialakított véleménye, hogy** Budapest Főváros II. Kerületi Önkormányzat Képviselő-testületének Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet módosítással összefüggésben **nem tartja szükségesnek környezeti vizsgálat készítését**.

**Felelős:** Polgármester

**Határidő**: 2024. október 21.

Budapest, 2024. október …

**Tisztelettel:**

**Trummer Tamás**

főépítész

1. melléklet: Véleményfelkérő levél a környezet védelméért felelős közigazgatási szervekhez a környezeti értékelés szükségessége tárgyában
2. melléklet: A környezet védelméért felelős közigazgatási szervek véleményét összesítő táblázat

Véleményfelkérő levél az környezet védelméért felelős közigazgatási szervekhez, a környezeti értékelés szükségességének tárgyában.

*Előterjesztés 2. melléklet*

| A KÉSZ - 419/2021.(VII.15.) Korm.r. szerinti rövid eljárásban történő - módosításhoz, a **környezeti vizsgálat szükségességéről nyilatkozó környezet védelméért felelős közigazgatási szervek** | | | | |
| --- | --- | --- | --- | --- |
| **s. sz.** | **Környezet védelméért felelős közigazgatási szerv** | **2/2005. (I.11.) korm.r 3.sz. melléklet szerinti megnevezés** | | **Környezeti vizsgálat szükségessége** |
| 1. | Pest Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály | II.1.a) | a környezetvédelemre kiterjedően: a környezetvédelmi hatóság; | Nem tartja szükségesnek környezeti vizsgálat lefolytatását: *„… A tájékoztatásban foglaltak alapján a településrendezési eszközök módosításának céljait tekintve jelentős környezeti hatás nem várható …”* |
| II.1.e) | a hulladékgazdálkodásra kiterjedően: az illetékes hulladékgazdálkodási hatóság | A véleményadásra megadott határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. szeptember 20-án zártuk le. |
| 2. | Duna-Ipoly Nemzeti Park Igazgatóság | II.1.b) | b) természet- és tájvédelemre kiterjedően: a nemzeti park igazgatóság és a természetvédelmi hatóság; | Nem tartja szükségesnek környezeti vizsgálat lefolytatását: *„ … Tekintettel a módosítási szándék jellegére és nagyságrendjére, Igazgatóságunk véleménye szerint a módosítás következtében jelentős táj- és természetvédelmi hatás nem várható, ezért Igazgatóságunk nem tartja szükségesnek környezeti vizsgálat készítését. ...”* |
| 3. | Budapest Főváros Kormányhivatala- Népegészségügyi Főosztály | II.1.c) | c) környezet- és település-egészségügyre kiterjedően: közegészségügyi hatáskörében eljáró fővárosi és megyei kormányhivatal. | Bp. II. kerülete– felszín alatti víz szempontjából fokozottan érzékeny, ezen belül is kiemelten érzékeny felszín alatti vízminőség védelmi területen fekvő település. A fentiek miatt a módosítások során a felszín alatti vizek, a földtani közeg védelmére fokozott figyelmet kell fordítani.  Közegészségügyi szempontból a környezeti vizsgálat elvégzését nem tartja szükségesnek. |
| II.2.g) | g) a természetes gyógytényezők, gyógyhelyek természeti adottságainak védelmére kiterjedően: a népegészségügyi feladatkörében eljáró Budapest Főváros Kormányhivatala; | A módosítással érintett területen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik. |
| 4. | Fővárosi Katasztrófavédelmi Igazgatóság; Igazgatóhelyettesi Szervezet, Katasztrófavédelmi Hatósági Osztály | II.1.d) | d) a felszíni és a felszín alatti vizek minőségi és mennyiségi védelmére kiterjedően: a vízvédelmi és vízügyi hatóság. | Kifogást nem emel, észrevételt nem tesz.  „…vízügyi és vízvédelmi szempontból nem várható olyan jelentős környezeti hatás, amely annak készítését indokolná…„ |
| II.2.j) | j) súlyos ipari balesetek megelőzésére kiterjedően: a megyei, fővárosi katasztrófavédelmi igazgatóság. | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. szeptember 20-án zártuk le. |
| 5. | Budapest Főváros Önkormányzata | II.2.a) | a) helyi környezet- és természetvédelemre kiterjedően: a települési önkormányzat jegyzője; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. szeptember 20-án zártuk le. |
| 6. | Budapest Főváros Kormányhivatala Állami Főépítészi Iroda | II.2.b) | b) az épített környezet védelmére kiterjedően: az állami főépítészi hatáskörében eljáró fővárosi és megyei kormányhivatal; | *„Tekintettel arra, hogy a tervezési terület az épített környezet védett elemeit közvetlenül nem érinti, nem tartom szükségesnek a környezeti vizsgálat elkésztését.”* |
| 7. | Pest Vármegyei Kormányhivatal Földművelésügyi és Erdészeti Főosztály | II.2.c) | c) erdővédelemre kiterjedően: az erdészeti hatáskörben eljáró megyei kormányhivatal; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2024. szeptember 20-án zártuk le. |
| 8. | Pest Vármegyei Kormányhivatal, Élelmiszerlánc-biztonsági, Állategészségügyi, Növény- és Talajvédelmi Főosztály | II.2.d) | d) talajvédelemre kiterjedően: a talajvédelmi hatáskörben eljáró megyei kormányhivatal; | Nem tartja szükségesnek környezeti hatásvizsgálat készítését. |
| 9. | Budapest Főváros Kormányhivatala Földhivatali Főosztály | II.2.e) | e) a termőföld mennyiségi védelmére kiterjedően: a földvédelmi feladatkörében eljáró fővárosi és megyei kormányhivatal, | Nem tartja szükségesnek környezeti vizsgálat lefolytatását.  *„… A településrendezési eszköz módosítása Tfvt. hatálya alá tartozó földrészlet beépítését nem eredményezi.”* |
| 10. | Budapest Főváros Kormányhivatala Építésügyi és Örökségvédelmi Főosztály | II.2.h) | h) kulturális örökség (műemlékvédelem, régészet) védelmére kiterjedően: Budapest Főváros Kormányhivatala, kizárási feltétel fennállása esetén a kulturális örökség védelméért felelős miniszter; | Nem tartja szükségesnek környezeti vizsgálat lefolytatását. |
| 11. | Nemzeti Népegészségügyi és Gyógyszerészeti Központ | II.2.i) | i) kémiai biztonságra kiterjedően: az országos tisztifőorvos; | Nem tartja szükségesnek környezeti hatásvizsgálat készítését. |