10. számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

Tárgy: 1023 Budapest, Darázs u 1. szám (hrsz. 14958/1) alatti társasház HAVARIA keretből történő vissza nem térítendő támogatás igénylése a társasház élet-és balesetveszélyes fedélszék-, tetőhéjalás- és kémények felújítása céljából.

Előterjesztő: ……………………………………………….

Trummer Tamás

főépítész, igazgató

Készítette:

………………………………………………..

Borsos András

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

A 1023 Budapest, Darázs u 1. szám (hrsz. 14958/1) alatti 25 lakásos társasház közös képviselője Bán-Lakatos Kinga, a társasház élet- és balesetveszélyes fedélszék, tető héjalás és kémények felújítása céljából a HAVARIA keretből vissza nem térítendő támogatást kért.

A közös képviselő 2024. május. 15 napján Havaria-ra pályázati dokumentációt nyújtott be. A pályázat szerinti munkák tárgya, és a pályázat hiányosságai okán XXXVI/162-17/2024 2024. június 26. napján hiánypótlási felhívás került kiküldésre, melyben a teljesítési határidő 2024. július 17. napjában lett meghatározva. Pályázó a bekért hiányzó adatok, dokumentáció pótlását nem teljeskörűen teljesítette a megadott határidőig. A pályázati dokumentáció a felhívás ellenére nem tartalmazza az abban előírt alábbi kötelező tartalmi elemeket:

1. ***Közgyűlési határozatok***
   * *melyik ütem felújításáról van most szó*
   * *műszaki ellenőr személyéről*
2. ***Az ütemezést bemutató rajz*** *nem adja meg, hogy melyik az I., II., III ütem és azokhoz mekkora tetőfelület tartozik és most melyikre vonatkozik a benyújtott pályázat*
3. ***Statikai szakvélemény*** *a fedélszékről*
4. ***A településképi bejelentésre vonatkozó végleges döntés*** *és a hozzá tartozó záradékolt műszaki dokumentáció*
5. ***Költségvetés***
   * *A költségvetés nem adja meg hogy a tető felújítás melyik ütemére*
   * *A költségvetés 142 m2 cserépfedéssel számol, ennél vélelmezhetően mindegyik ütem lényegesen nagyobb, ezt kérjük ellenőrizni és számítással igazolni.*
   * *Élet és balesetveszély elhárításra csak a költségvetés 36. pontja (0,5 m3 „Fa tetőszerkezet megerősítése szükséges helyeken”) vonatkozik nettó 295.000 Ft értékben. Felhívtuk a figyelmet, hogy a HAVÁRIA pályázat Élet és balesetveszély elhárítási munkákat támogat és azzal összefüggő felújításokat.*
6. *A Magyar Mérnöki Kamara vagy a Magyar Építész Kamara által nyilvántartott jogosultsági névjegyzékben szereplő szakértő, vagy egyéb – szakterülettől függő – hatóság* ***szakvélemény a fennálló élet- vagy balesetveszélyes helyzetről****.*

**A 1023 Budapest, Darázs u 1. szám (hrsz. 14958/1) alatti társasház a hiánypótlási felhívásban kért dokumentumoknak csak egy részét pótolta. A tetőszakasz élet- és balesetveszélyes állapotát igazoló szakértői vélemény nem lett csatolva. Erdélyi Gábor műszaki szakértői jogosultsága nem igazolt, ezért az általa írt nyilatkozat a rendeletben előírtak alapján nem fogadható el, de a nyilatkozat alapján a teljes bekerülési költségnek csak egy töredékét lehetne figyelembe venni, amennyiben igazolható a tetőszakasz élet- és balesetveszélyes állapota.**

**Az utólagosan benyújtott tetőalaprajzon továbbra sincs meghatározva a tervezett felújítással érintett tetőrész, ezáltal a felületi mennyiség nem ismert, nem ellenőrizhető.**

**Tárgyi ingatlan 2023. évi Havária pályázata alapján 5.000.000. Ft önkormányzat támogatást kapott az épület tetőszerkezetének I. ütemben meghatározott felújítására. A 2023. évi pályázathoz hiánypótlási felhívást követően csatolták az élet- és balesetveszélyes állapotot igazoló szakértői szakvéleményt, így az a pályázat támogatható volt.**

**A 2024. május 15. napján benyújtott pályázat a hiánypótlási felhívás ellenére továbbra is hiányos, ellentmondásos, a pályázati felhívásban előírt kötelező tartalmi elemeket nem tartalmazza, ezért támogatásra nem javasolt.**

*Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

A **1023 Budapest, Darázs u 1.** szám (hrsz. 14958/1) alatti társasház nem teljeskörűen nyújtotta be a hiánypótlási felhívásban kért dokumentumokat, pályázata nem teljes**, az élet-balesetveszélyes állapot fennállása nem igazolt,** ezért a **Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt**, hogy a **HAVARIA keretből** **nem támogatja** **a társasház fedélszék-, tetőhéjalás- és kémények felújítási munkáit.**

**Felelős**: Polgármester

**Határidő**: 2024. november \_\_.

Budapest, 2024. október \_\_.

**Trummer Tamás**

főépítész, igazgató