**ELŐTERJESZTÉS**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2024. október 21-ei rendes ülésére**

**Tárgy: Budapest Főváros II. Kerületi Önkormányzat tulajdonában lévő, a Budapest II. kerület 12547/26 hrsz.-ú Gárdonyi Géza út megnevezésű közterületen található 3 db fás szárú növény kivágásával kapcsolatos tulajdonosi hozzájárulás**

Ügyiratszám: XVII/1866/2024.

**Készítette:**

………………………………

Csuhaj László

Környezetvédelmi referens

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági Bizottság!**

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) számú rendeletének 11. mellékletének 4.1.9. pontjaértelmében a Településüzemeltetési, Környezetvédelmi és Közbiztonsági Bizottság dönt az önkormányzati tulajdonban lévő közterületen álló fás szárú növény kivágásával kapcsolatos tulajdonosi hozzájárulásról.

Fentiek alapján kérem a Tisztelt Bizottságot, az alábbi ügyben hozza meg határozatát.

*A napirend tárgyában a határozat meghozatalához egyszerű szótöbbség szükséges!*

**1.) Ügyiratszám: XVII/1866/2024.**

**Tárgya: Tulajdonosi hozzájárulás a Budapest Főváros II. Kerületi Önkormányzat tulajdonában lévő, a Budapest II. kerület 12547/26 hrsz.-ú Gárdonyi Géza út megnevezésű közterületen található 3 db fás szárú növény kivágásához.**

Budapest Főváros II. Kerületi Önkormányzat tulajdonában áll az ingatlan-nyilvántartás szerinti 12547/26 helyrajzi számú közterületi ingatlan, amely természetben Budapest II. kerület Gárdonyi Géza út megnevezésű közterület. A központi ingatlan-nyilvántartásból Budapest Főváros II. Kerületi Önkormányzat rendelkezésére bocsátott e-hiteles tulajdoni lapon a 12547/26 hrsz.-ú közterületi ingatlan esetében nem szerepel a Gárdonyi Géza út megnevezés, ennek ellenére ezen a néven közismert a fakivágással érintett közterület.

A 1026 Budapest, Gárdonyi Géza út 24/A szám alatti 12556/2 hrsz.-ú ingatlanon található Társasház képviseletében dr. Ádám Éva (lakcím: 1026 Budapest, Gárdonyi Géza út 24/A, a továbbiakban: *Kérelmező*) 2024. szeptember 12. napján fakivágási engedély kérelmet nyújtott Budapest Főváros II. Kerületi Önkormányzathoz.

A *Kérelmező* Budapest Főváros II. Kerületi Önkormányzat tulajdonában álló 12547/26 hrsz.-ú Gárdonyi Géza út megnevezésű közterületi ingatlanon, a 24/A számú társasházi ingatlan előtt álló 3 db fás szárú növény (sorszámuk a kérelem alapján: 1. közönséges nyír Ø 22 cm, 2. közönséges nyír Ø 20 cm, 3. közönséges nyír Ø 21 cm) kivágására kért engedélyt.

A kivágás indoka: a *Kérelmező* közlése alapján a fák gyökérzete megrongálta a társasház mélygarázsának vízszigetelését és a kerítés alapzatát. Statikailag is veszélyt jelent a gyökérzet a teremgarázsra. Építésügyi szakember szerint az állagmegóvás érdekében és a garázs ismételt beázása, valamint a kerítés megóvása érdekében a kivágás szüksége.

A *Kérelmező* a fák okozta rongálásról fényképfelvételeket bocsátott a Környezetvédelmi Osztály rendelkezésére. További igazolásként benyújtásra került a *Kérelmező* részére, a mélygarázs szigetelését végző vállalkozó által írt tájékoztató levél, amelyben ez olvasható:

*„Tisztelt Hölgyem*

*A Budapest Gárdonyi Géza út 24/a  sz előtt található 3 db fa kivágása szükséges lenne a szigetelés védelmében. Mivel a munka megkezdése előtt próba feltárások voltak, ahol azt tapasztaltuk, hogy a fa gyökérzete belenőtt a régi víz szigetelésbe.*

*Tisztelettel*

*--*

*Fritz Csaba*

*Tel.: +36 20/9238057*

*Email.:* [*fritz7629@gmail.com*](mailto:fritz7629@gmail.com)*”*

Budapest II. kerületi Önkormányzat Műszaki Osztályával, mint a kerület területén található közterületi fasorok fenntartójával, a fákkal kapcsolatos egyeztetés során megállapításra került, hogy a *Kérelmező* által benyújtott fényképfelvételek tanúsága alapján nem bizonyított egyértelműen, hogy a nyírfák gyökérzete okozta volna az építmény szerkezeti megrongálódását, valamint azok gyökérzetének és a beázás ok – okozati összefüggését sem. Megjegyzendő, hogy a mélygarázs tetején a viszonylag sekély földfeltöltésben nagy kiterjedésű tűztövis sövény, ecetfa, talajtakaró cserjék, és egyéb növények voltak telepítve korábban. A *Kérelmező* által benyújtott fényképeken jól megfigyelhető, hogy a beázások nyomai a mennyezeten láthatóak, ezek fölött helyezkedtek el a fentebb felsorolt növények.

Az is megállapítható továbbá, hogy a mélygarázs szigetelését végző vállalkozó néhány soros elektronikus levele, amelyben a fák szigetelésbe belenőtt gyökérzetéről ír, aminek okán a fák kivágása szükséges lenne, nem tekinthető hiteles szakértői véleménynek. A három nyírfa a nem túl kedvező élőhelyi adottságok ellenére is alapvetően egészséges állapotú, lombozatuk fényes, üde zöld, a koronában itt-ott néhány száraz ággal. A fák koronáját korábban a távközlési vezetékek miatt, az érintett részeken visszavágták. Tekintettel a fentiekre, a 3 db közönséges nyír kivágását sem a Környezetvédelmi Osztály, sem a Műszaki Osztály nem támogatja.

1. **Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) számú rendeletének 11. mellékletének 4.1.9. pontja értelmében úgy dönt, hogy **a Budapest II. kerület 12547/26 helyrajzi számú Gárdonyi Géza út megnevezésű közterületen, a 24/A számú ingatlan előtt található 3 darab fás szárú növény (sorszámuk a kérelem alapján:** **1. közönséges nyír Ø 22 cm, 2. közönséges nyír Ø 20 cm, 3. közönséges nyír Ø 21 cm) kivágásához a tulajdonosi hozzájárulást nem adja meg.**

A Bizottság a Polgármester és a Jegyző útján felkéri Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Pogány Norbert, Környezetvédelmi Osztályvezető

Határidő: 2024. november 25.

1. **Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) számú rendeletének 11. mellékletének 4.1.9. pontja értelmében úgy dönt, hogy **a Budapest II. kerület 12547/26 helyrajzi számú Gárdonyi Géza út megnevezésű közterületen, a 24/A számú ingatlan előtt található 3 darab fás szárú növény (sorszámuk a kérelem alapján:** **1. közönséges nyír Ø 22 cm, 2. közönséges nyír Ø 20 cm, 3. közönséges nyír Ø 21 cm) kivágásához a tulajdonosi hozzájárulást megadja.**

A Bizottság a Polgármester és a Jegyző útján felkéri Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Pogány Norbert, Környezetvédelmi Osztályvezető

Határidő: 2024. november 25.

**Budapest, 2024. október 14.**

**Tisztelettel:**

**Dr. Szalai Tibor**

**Jegyző nevében**

**Pogány Norbert**

**Osztályvezető**